**OTSUS**

Melliste 16. juuni 2020 nr EELNÕU

## **Kastre valla omandis oleva kinnistu**

## **Tartu tn 9c koormamine isikliku kasutusõigusega**

## **AS Emajõe Veevärk kasuks**

Võnnu alevikus asuva Tartu tn 9c kinnistu (katastritunnus 91501:001:0254) omanikuks on Võnnu vald.

Tulenevalt Vabariigi Valitsuse 12.01.2017 määruse nr 8 „Haaslava valla, Mäksa valla ja Võnnu valla osas haldusterritoriaalse korralduse ja Vabariigi Valitsuse 3.aprilli 1995.a määruse nr 159 „ Eesti territooriumi haldusüksuste nimekirja kinnitamine“ muutmine“ §-st 1 ning Kastre valla valimiskomisjoni 23.10.2017 otsusest nr 16 on Haaslava valla, Mäksa valla ja Võnnu valla ühinemise teel moodustatud alates 24.10.2017 uus haldusüksus valla staatuses nimega Kastre vald.

Osaühing Miridon (registrikood 10288255, aadress Rehepapi tee 31, Soinaste küla, Kambja vald, 61709), kellel on AS Emajõe Veevärgiga (registrikood 11044696, aadress Sõbra tn 56, Tartu, 51013) sõlmitud töövõtuleping, on esitanud taotluse isikliku kasutusõiguse seadmiseks Võnnu alevikus asuva Tartu tn 9c kinnistule, et tagada juurdepääs Tiigi tee 4a katastriüksusele, millel rekonstrueeritakse olemasolevat joogivee pumplat.

Lähtudes kohaliku omavalitsuse korralduse seaduse§ 22 lõike 1 punkti 61, asjaõigusseaduse § 158, § 172, § 225, § 226, § 228, asjaõigusseaduse rakendamise seaduse § 152 , Kastre Vallavolikogu 23.01.2018.a määruse nr 15 „Kastre valla vallavara valitsemise kord“ ja kooskõlas osaühing Miridon 11.05.2020 taotlusega (registreeritud 11.mail 2020. a kirja nr 4-11/771 all) , Kastre Vallavolikogu

**o t s u s t a b:**

1. Koormata isikliku kasutusõigusega AS Emajõe Veevärk kasuks Kastre valla omandis olev Tartu tn 9c kinnistu (kinnisturegistri nr 6371650, katastritunnus 91501:001:0254, pindala 5256 m2, sihtotstarve tootmismaa 100 %) ligipääsu tagamiseks Tiigi tee 4a katastriüksusele, millel rekonstrueeritakse joogivee pumpla. Kasutusõiguse ala kokku 689,0 m2 vastavalt isikliku kasutusõigusega koormamise plaanile (lisa).
2. Kastre Vallavalitsusel sõlmida AS-ga Emajõe Veevärk isikliku kasutusõiguse seadmise leping järgmistel tingimustel:
   1. isiklik kasutusõigus seatakse tähtajatult;
   2. isikliku kasutusõiguse sisuks on õigus:
      1. kasutada isikliku kasutusõiguse ala juurdepääsuks Tiigi tee 4a katastriüksusele (katastritunnus 91501:001:0255);
      2. rajada kinnistuga püsivalt ühendatud tehnorajatist (juurdepääsutee);
      3. teostada kõiki töid, mis on vajalikud tehnorajatise ehitamiseks, korrashoiuks ja hoolduseks;
      4. kasutama isikliku kasutusõiguse ala heaperemehelikult ja vastavalt sellele otstarbele.
   3. isikliku kasutusõiguse tasu ja suurus ja selle maksmine määratakse õigusaktidega kehtestatud tingimustel ja korras;
   4. isikliku kasutusõiguse seadmisega seotud kulud tasub isikliku kasutusõiguse taotleja.

3. Volitada abivallavanemat allkirjastama isikliku kasutusõiguse seadmise lepingut ja asjaõiguslepingut.

4. Otsus jõustub teatavakstegemisest.

5. Käesoleva otsuse peale võib esitada vaide Kastre Vallavolikogule haldusmenetluse seaduses sätestatud korras või kaebuse Tartu Halduskohtule halduskohtumenetluse seadustikus sätestatud korras 30 päeva jooksul otsuse teatavakstegemisest arvates.

Mati Möller

Volikogu esimees

## 

Lisa: ISIKLIKU KASUTUSÕIGUSEGA KOORMAMISE PLAAN, 1 lehel, 1 eks \*

\* asub vallamajas